Държавен вестник, бр. 103, 2024 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  103
8. описание на извършения ремонт и под­
менените елементи от лицето, което ремон­
тира средства за измерване – при последваща 
проверка след ремонт;
9. копие на документа за вида на извър­
шения ремонт.
(3) Заявленията за последваща проверка 
на средства за измерване се съставят в два 
екземпляра за всяко средство за измерване, 
като вторият екземпляр се съхранява при 
заявителя.
(4) Заявленията за периодични проверки 
на средствата за измерване се подават не по-
късно от 14 дни преди изтичането на срока 
на валидност на предходната проверка (пър­
воначална или последваща). 
(5) Заявленията за проверка след ремонт 
се подават в 7-дневен срок от извършване на 
ремонта.
Чл. 488. (1) Периодичната проверка се из­
вършва в 14-дневен срок от датата на заявяване.
(2) Проверката на средствата за измер­
ване след ремонт или извършена промяна 
на параметри или настройки, влияещи на 
метрологичните им характеристики, или в 
случай на унищожаване на знака от предход­
на проверка се извършва в 14-дневен срок от 
датата на заявяване.
(3) Последващата проверка, заявена по же­
лание на лицето, което използва средството за 
измерване по чл. 5 от Закона за измерванията, 
се извършва в срок не по-дълъг от 3 месеца 
от датата на заявяване.
(4) Първата последваща периодична про­
верка на средства за измерване с оценено 
съответствие със съществените изисквания по 
реда на Закона за техническите изисквания 
към продуктите се извършва след изтичане 
на един период на валидност на последващата 
проверка, считано от годината на нанасяне на 
маркировката за съответствие „СЕ и допъл­
нителната метрологична маркировка“, а на 
средства за измерване с оценено съответствие 
със съществените изисквания – по реда на 
Закона за медицинските изделия, считано от 
годината на пускане в действие.
(5) Първата последваща периодична про­
верка на средства за измерване с „ЕИО одоб­
рен тип“ и „ЕИО първоначална проверка“ се 
извършва след изтичане на един период на 
валидност на последващата проверка, считано 
от годината на извършване на „ЕИО първо­
начална проверка“.
Чл. 489. Лицата представят средствата за 
измерване за проверка технически изправни, 
почистени, комплектувани и придружени с 
техническо досие – при първоначална провер­
ка, и с инструкция за работа със средството 
за измерване – при последваща проверка.
Чл. 490. (1) Когато последващата проверка 
се извършва в случаите по чл. 27 от Закона 
за измерванията, се прилага чл. 482, ал. 4.
(2) Структурните звена на Българския ин­
ститут по метрология съвместно с кметовете 
на общини, кметства или райони могат да 
организират временни проверочни пунктове 
за извършване на последващи проверки на 
средства за измерване.
(3) Органите на местното самоуправление 
съдействат на структурните звена на Българ­
ския институт по метрология за разгласяване 
на местоположението и периода на организира­
не на временния проверочен пункт и видовете 
средства за измерване, които се проверяват.
Чл. 491. (1) Заявленията за удължаване на 
срока на валидност на последващата проверка 
на електромери, водомери за чиста студена 
и/или чиста топла вода, средства за измерване 
на термална енергия или разходомери на газ, 
използвани за битова, търговска употреба и 
употреба в леката промишленост, се подават 
в Българския институт по метрология.
(2) Заявлението по ал. 1 се съставя по 
образец, утвърден от председателя или от 
определено от него длъжностно лице, в който 
се посочват:
1. името и адресът на заявителя;
2. наименованието, типът и производителят 
на средствата за измерване;
3. данни за техническите и метрологичните 
характеристики на средствата за измерване:
а) за електромерите: основният ток, мак­
сималният ток, предписаното напрежение и 
класът на точност;
б) за водомерите за чиста студена и/или 
чиста топла вода: номиналният разход и кла­
сът на точност;
в) за средства за измерване на термална 
енергия: номиналният разход и граничните 
стойности на разхода;
г) за разходомерите за газ: означението, 
материалът на мембраната, типът на кориги­
ращото устройство за температура (ако има 
такъв) и типът на коригиращото устройство 
за налягане (ако има такъв);
4. данни за извършената предходна провер­
ка: вид на проверката, дата на извършване и 
срок на валидност на проверката, информация 
за това удължаван ли е срокът на валидност 
на проверката, име на лицето, извършило 
проверката;
5. данни за партидата средства за измерване: 
размерът на партидата, идентификационните 
номера, местонахождението, работните усло­
вия и условията за употреба на средствата за 
измерване;
6. избраният от заявителя статистически 
метод за контрол: с едностепенна или двус­
тепенна извадка съгласно метода по прило­
жение № 2;
7. избраното от заявителя лице, оправомо­
щено за проверката на съответните средства 
за измерване;